கேள்வி: எனது மகளுக்கு கடிதம் பற்றி நீங்கள் என்ன அறிந்துள்ளீர்கள்?
பதில்: எனது மகளுக்கு கடிதம் (''Letter to My Daughter'') (2009) என்பது ஆப்பிரிக்க-அமெரிக்க எழுத்தாளர் மற்றும் கவிஞரான மாயா ஏஞ்சலோ எழுதிய கட்டுரைகளின் தொகுப்பாக வெளிவந்த மூன்றாவது புத்தகம். இந்த புத்தகம் வெளிவந்த நேரத்தில், ஏஞ்சலோ இரண்டு கட்டுரை நூல்கள், பல கவிதை தொகுப்புகள் மற்றும் ஆறு சுயசரிதை புத்தகங்களை எழுதி முடித்திருந்தார். இவர் கருப்பர்கள் மற்றும் பெண்களுக்கான சிறப்பு செய்தி தொடர்பாளராக அங்கீகரிக்கப்பட்டு மிகவும் மதிக்கப்பட்டார். மேலும் "அக்காலகட்டத்தின் சிறந்த சுயசரிதை குரலாக"வும் மாறியிருந்தார்.Long, Richard (November 2005). "Maya Angelou". ''Smithsonian'' 36 (8): 84. ஏஞ்சலோவுக்கு மகள்கள் என்று யாரும் இல்லையென்றாலும், அவரது நண்பர் ஓப்ரா வின்ஃப்ரே அவர் எழுதியவை உட்பட்ட 20 ஆண்டு காலக் குறிப்புகளையும் கட்டுரைக் கருத்துக்களையும் ஆராய்ந்த கொண்டிருந்தபோது "எனது மகளுக்கு கடிதம்" எழுதத் தூண்டப்பட்டார். ஏஞ்சலோவைத் தங்களது தாயின் முகமாக பார்த்த பல்லாயிரக்கணக்கான பெண்களுக்காகவும், தான் வாழ்நாள் முழுவதும் பெற்ற ஞானத்தைப் பகிர்ந்துகொள்வதற்காகவும் இப்புத்தகத்தை எழுதினார். இந்தப் புத்தகத்தில், இல்லாத மகளுக்கு அர்ப்பணிக்கப்படுவதாக எழுதிய தொடக்க உரை மற்றும் சில கவிதைகள் உட்பட 28 சிறு கட்டுரைகள் உள்ளன.Krizman, Karen Algeo (09 October 2008). [http://m.rockymountainnews.com/news/2008/oct/09/maya-angelou-shares-lifes-lessons-in-letter-to/ "Maya Angelou shares life's lessons in 'Letter to My Daughter'".] ''Rocky Mountain News'' (Denver, Colorado). Retrieved 27 December 2013. புத்தகத்தின் விமர்சனங்கள் பொதுவாக சாதகமானவையாக இருந்தது; பெரும்பாலான விமர்சகர்கள் அந்த புத்தகம் ஏஞ்சலோவின் முழுமையான ஞானத்தையும், ஒரு அன்பான பாட்டி அல்லது அத்தையின் ஆலோசனை தரும் வார்த்தைகளையும் கொண்டிருப்பதாகவும் கூறினார்கள். ஒரு விமர்சகர் இந்த புத்தகத்தின் கட்டுரைகள் "எளிமையாகவும்" மற்றும் "உணர்ச்சிபூர்வமானதாகவும்" இருப்பதாகத் தெரிவித்தார்.Younge, Gary (13 November 2009). [https://www.theguardian.com/books/2009/nov/14/maya-angelou-interview "Maya Angelou: 'I'm fine as wine in the summertime'"]. ''The Guardian''. Retrieved 27 December 2013.